CELEX: 51999PC0390
Language: da
Date: 1999-07-26
Title: Forslag til Rådets beslutning om fortsættelse af tvistbilæggelsesproceduren vedrørende Ukraines lov om stimulering af automobilproduktionen og vedrørende dertil knyttede bestemmelser om brugtvognsmarkedet med udpegelse af en forligsmand og forslag til Samarbejdsrådet til udpegelse af en tredje forligsmand i overensstemmelse med artikel 96, stk. 3, i partnerskabs- og samarbejdsaftalen og om vedtagelse af udkastet til mandat for forligsmændene med henblik på bilæggelse af tvisten

KOMMISSIONEN FOR DE EUROPÆISKE FÆLLESSKABER
                                                  Bruxelles, den 26.07.1999
                                                  KOM(1999)390 endelig udg.
                                                  99/0171 (ACC)
                                    Forslag til
                            RÅDETS BESLUTNING
  om fortsættelse af tvistbilæggelsesproceduren vedrørende Ukraines lov om
     stimulering af automobilproduktionen og vedrørende dertil knyttede
 bestemmelser om brugtvognsmarkedet med udpegelse af en forligsmand og
      forslag til Samarbejdsrådet til udpegelse af en tredje forligsmand i
overensstemmelse med artikel 96, stk. 3, i partnerskabs- og samarbejdsaftalen
 og om vedtagelse af udkastet til mandat for forligsmændene med henblik på
                              bilæggelse af tvisten
                           (forelagt af Kommissionen)
 ---pagebreak---                                    BEGRUNDELSE
1. Den ukrainske regering vedtog i september 1997 et lovkompleks, hvorved der gives
skattemæssige privilegier til virksomheder, der forpligter sig til at foretage
udenlandske investeringer på mindst 150 mio. USD og til at øge det lokale indhold i
overensstemmelse med en plan, som er godkendt af den ukrainske regering. Disse
skattemæssige privilegier gælder de facto for ét udenlandsk selskab, som i øjeblikket
investerer i automobilsektoren i Ukraine.
Disse meget betydelige fordele indbefatter fritagelse for alle importafgifter på
materialer, som virksomheden anvender, momsfritagelse på materialer og på bilsalget
på det ukrainske marked, fritagelse for grundskyld og for statslig
innovationsfondsskat samt nedsættelse af beskatningsgrundlaget for virksomhedens
overskud. Dette forenes med en anden særlig lov om afskrivning af gæld for
aktieselskabet AvtoZAZ, indbefattet særlige former for skattegæld og offentligt
garanterede kreditter:
- lov om "stimulering af automobilproduktionen i Ukraine" (nr. 535/97-VR), vedtaget
af det ukrainske parlament den 19. september 1997, i kraft siden den
23. Oktober 1997;
- lov om "afskrivning af gæld for aktieselskabet AvtoZAZ" (nr. 482/97 VR) af
18. Juli 1998;
- lov om "punktafgiftssatser og importafgift på visse køretøjer og dæk hertil"
(nr. 217/96 VR af maj 1996).
Endvidere har Ukraine vedtaget et forbud mod import af brugte biler, der er mere end
fem år gamle, og indført en toldværdi på minimum 5 000 USD for alle brugte biler.
Disse yderligere foranstaltninger medfører, at der i praksis stort ses ikke kan
importeres brugte biler til Ukraine:
- ministerkabinettets resolutioner om "ændringer og tilføjelser til visse af det
ukrainske ministerkabinets resolutioner" vedrørende importen af brugte biler til
Ukraine (146/98 af februar 1998).
2. Kommissionen har i ovennævnte ukrainske love eller bestemmelser
vedrørende automobilsektoren i Ukraine identificeret en række overtrædelser af
partnerskabs- og samarbejdsaftalen og/eller punkter, som er uforenelige med
WTO-reglerne. Disse love er navnlig i modstrid med artikel 10 (mestbegunstigelse),
artikel 15 (ikke-forskelsbehandling) og artikel 49 (statsstøtte) i PSA samt med de
relevante bestemmelser i artikel I og III i GATT (omhandlet eller optaget i artikel 10
og 15 i PSA). Bestemmelserne vedrørende brugtvognsmarkedet er i modstrid med
artikel 14 i PSA. Loven om stimulering af automobilproduktionen i Ukraine
sammenholdt med artikel I og III i GATT er også uforenelig med WTO-aftalen om
handelsrelaterede investeringsforanstaltninger (TRIMs), navnlig fordi den svarer til de
foranstaltninger, som er beskrevet i punkt 1.(a) i den illustrative liste, der er knyttet
som bilag til TRIMs-aftalen, og dermed forbudt.
Forbuddet mod import af brugte biler er også uforeneligt med WTO's regler, navnlig
artikel XI i GATT (generel afskaffelse af kvantitative restriktioner).
                                               2
 ---pagebreak--- Minimumstoldværdien på 5 000 USD for alle brugte biler strider mod artikel VII og
WTO-aftalen om anvendelsen af artikel VII (aftale om ansættelse af toldværdi).
3. Den tvistbilæggelsesprocedure, der blev indledt i henhold til artikel 96 i
partnerskabs- og samarbejdsaftalen, fandtes ikke at føre til noget resultat.
Da formelle konsultationer (i henhold til artikel 97 i PSA) i marts 1998 ikke gav
tilfredsstillende resultater, indbragte Fællesskabet den 23. december 1998 tvisten for
Samarbejdsrådet i henhold til artikel 96, stk. 1, i PSA som aftalt på Samarbejdsrådets
møde den 9. juni 1998 og fremlagde et udkast til henstilling med henblik på
vedtagelse af Samarbejdsrådet i henhold til artikel 96, stk. 2, i PSA.
I Ukraines svar af 29. januar 1999 behandledes nogle af de spørgsmål, som
Kommissionen havde rejst under tidligere konsultationer, bl.a. lokalt indhold,
momsfritagelse på salg samt fritagelse for punktafgifter på salg. Med hensyn til disse
punkter forpligter Ukraine sig til at ændre lovgivningen før udgangen af 2000, således
at bestemmelsen om lokalt indhold fjernes, og momsfritagelsen for salget og
fritagelsen for punktafgifter på salget udstrækkes til alle automobiler. Desuden blev
det meddelt (i den ukrainske notits af 20. april om markedsadgang forud for mødet i
Samarbejdsrådet), at "der var forberedt et udkast med henblik på at fjerne
minimumstoldværdien". Andre punkter blev ikke behandlet: fritagelsen for
importafgifter på importerede materialer, momsfritagelsen for importerede materialer,
forbuddet mod import af brugte biler samt andre skattefritagelser (fritagelse for
grundskyld, fritagelse for overskudsskat, fritagelse for statslig innovationsfondskat).
Situationen vedrørende de vigtigste uløste spørgsmål:
- lokalt indhold, momsfritagelse for salget: Ukraines vilje til at ændre loven i
december 2000 er bekræftet (under konsultationerne den 19. marts), selv om der ikke
blev taget hensyn til EU's ønske om, at dette ville ske på et tidligere tidspunkt
(lovændringen vil dog skulle ske så hurtigt som muligt, således at Ukraines ansøgning
om medlemskab af WTO ikke forsinkes).
Med hensyn til Ukraines forslag om at udstrække momsfritagelsen for salget til alle
biler har Kommissionen understreget, at indførelse af en rimelig og ikke-
diskriminerende momssats for importerede og lokalt samlede køretøjer ville være
mere i overensstemmelse med de internationale donorers krav med hensyn til
omstrukturering af det ukrainske skattesystem og samtidig være foreneligt med PSA's
bestemmelser. Forslaget om at udstrække momsfritagelsen på salget til alle biler kan
dog stride mod IMF's og Kommissionens henstillinger vedrørende budgetbalancen.
Det synes desuden heller ikke at være afspejlet i regeringens udkast til
skattelovgivning.
- subsidier: Ukraine fremfører, at eftersom bestemmelsen om lokalt indhold er fjernet
(den eksisterer faktisk stadig og vil forhåbentlig blive fjernet inden december 2000
efter tilsagnet af 1. februar 1999), er subsidier ikke længere forbudt; de kan blot gøres
til genstand for handling, hvis der kan påvises "negative virkninger". Det hævdes, at
dette ikke er et problem, da der ikke er nogen eksport af biler til EU. Kommissionen
er uenig i dette synspunkt, da EF's salg af biler på det ukrainske marked lider reel
skade på grund af de diskriminerende fordele, og det er netop det, der er det centrale i
                                                  3
 ---pagebreak--- dette spørgsmål. Dette er årsagen til, at disse subsidier ikke er forenelige med
artikel 49 i PSA.
- mestbegunstigelse (fritagelse for told) for importerede materialer og
reservedele: Ukraine hævder, at disse fordele ikke er specifikke, da der ikke er nævnt
bestemte oprindelseslande, og at konklusionerne fra GATT's panel om Indonesien
ikke er gyldige. I svaret fra Ukraine påstås det, at landet tillader, at "importen af
reservedele fra ethvert oprindelsesland kan drage fordel af importafgiftsfritagelsen".
Kommissionen er fortsat af den opfattelse, at der er tale om en de facto-overtrædelse
af artikel 1 i GATT, hvilket bekræftes af panelet vedrørende Indonesien, der fastsatte,
at "skatte- og toldfordele overtræder artikel I.1, da de ikke betingelsesløst indrømmes
alle varer af samme art" (interimsrapport udarbejdet af Indonesien-panelet,
marts 1998). Ifølge den ukrainske lovgivning gælder fritagelsen for importafgifter for
importen af varer, "som virksomheden anvender til fremstilling af biler og reservedele
hertil med en investering ... på ikke under 150 mio. USD" (artikel 2). Dette er i
modstrid med de ovennævnte konklusioner, der blev draget af Indonesien-panelet.
- forbuddet mod import af brugte biler: Der blev ikke gjort fremskridt med hensyn
til dette spørgsmål. Ukraines forslag om at nedsætte en gruppe af tekniske eksperter,
der skal behandle den miljø- og sikkerhedsmæssige risiko i forbindelse med importen
til Ukraine af biler, der er ældre end fem år, forekommer ikke Kommissionen at være
relevant, da dette ikke er et teknisk spørgsmål i forbindelse med miljø og sikkerhed,
men en handelspolitisk foranstaltning. Påståede miljø- og sikkerhedsmæssige aspekter
er ikke afgørende i denne forbindelse. Dette spørgsmål er desuden blevet drøftet
indgående under tidligere konsultationer. Dette forslag vil derfor blot forsinke
udviklingen hen imod en løsning.
- Andre skattefritagelser (fritagelse for grundskyld, fritagelse for overskudsskat,
fritagelse for statslig innovationsfondsskat): Ukraine anser disse fritagelser for lovlige
i henhold til GATT/WTO-reglerne. Kommissionen understreger, at disse privilegier
overtræder artikel 49 i PSA, hvorefter Ukraine skal afstå fra at yde statsstøtte, "som
fordrejer eller kan fordreje konkurrencen, såfremt den berører samhandelen mellem
Fællesskabet og Ukraine". I overensstemmelse med artikel 87 (tidligere 92) i
EF-traktaten er privilegierne statsstøtte, da de begunstiger en bestemt virksomhed og
består i fordele, som staten indrømmer, og indtægter, som den giver afkald på.
4. Kommissionens holdning:
Den seneste ukrainske verbalnote af 24. april 1999, som fulgte efter nye
konsultationer den 19. marts 1999, indeholdt ingen nye substantielle elementer, der
kan tænkes at føre til bilæggelse af tvisten. Den lader flere punkter være uløste, f.eks.
fritagelsen for importafgifter på importerede materialer, momsfritagelsen for
importerede materialer, forbuddet mod import af brugte biler samt andre
skattefritagelser (fritagelse for grundskyld, fritagelse for overskudsskat, fritagelse for
statslig innovationsfondskat). Desuden blev Kommissionens seneste forslag til
kompromisløsninger ikke taget i betragtning.
Det skal bemærkes, at Ukraine hidtil ikke har taget konkrete skridt til at gennemføre
EU's henstilling af 8. december 1998, idet alle forslag blot er tilsagn om at handle i år
2000.
                                                 4
 ---pagebreak--- 5. Da der ikke er gjort yderligere fremskridt, foreslår Kommissionen, at
tvistbilæggelsesproceduren fortsætter som bebudet på Samarbejdsrådets møde
den 26. april, og at der udpeges en EF-forligsmand i overensstemmelse med
artikel 96, stk. 3, i partnerskabs- og samarbejdsaftalen.
6. Kommissionen foreslår derfor, at der udpeges tre personer, hvoraf én bør
udpeges som forligsmand på EF's vegne. EF bør foreslå Samarbejdsrådet de
øvrige to som mulig tredje forligsmand. De foreslåede forligsmænd er:
- M. Schuette, Cabinet Bruckhaus-Westrick-Heller-Löber (Bruxelles)
- Jack Bussy, Cabinet BDLT (Paris)
- M. Merolla, Cabinet Bonelli-Erede-Pappalardo (Bruxelles).
- Rådet anmodes derfor om:
- at vedtage følgende beslutning om fortsættelse af tvistbilæggelsesproceduren
vedrørende Ukraines lov om stimulering af automobilproduktionen og vedrørende
dertil knyttede bestemmelser om brugtvognsmarkedet med udpegelse af en EF-
forligsmand og forslag til Samarbejdsrådet til udpegelse af en tredje forligsmand i
overensstemmelse med artikel 96, stk. 3, i partnerskabs- og samarbejdsaftalen
- at vedtage udkastet til mandat for forligsmændene med henblik på bilæggelse af
tvisten
- på Fællesskabets vegne at undertegne udkastet til brev i bilag I, stilet til formanden
for Samarbejdsrådet, med meddelelse om udpegelsen af en forligsmand for EF.
                                               5
 ---pagebreak---                                           Forslag til
                                 RÅDETS BESLUTNING
    om fortsættelse af tvistbilæggelsesproceduren vedrørende Ukraines lov om
        stimulering af automobilproduktionen og vedrørende dertil knyttede
    bestemmelser om brugtvognsmarkedet med udpegelse af en forligsmand og
          forslag til Samarbejdsrådet til udpegelse af en tredje forligsmand i
  overensstemmelse med artikel 96, stk. 3, i partnerskabs- og samarbejdsaftalen
   og om vedtagelse af udkastet til mandat for forligsmændene med henblik på
                                     bilæggelse af tvisten
RÅDET FOR DEN EUROPÆISKE UNION HAR -
under henvisning til traktaten, særlig artikel 133, stk. 4, sammenholdt med artikel 300,
stk. 2, første punktum, og stk. 3, første punktum,
under henvisning til Rådets og Kommissionens afgørelse af 26. januar 1998 om
indgåelse af partnerskabs- og samarbejdsaftalen mellem De Europæiske Fællesskaber
og deres medlemsstater og Ukraine (EFT L 49 af 19.2.1998), særlig artikel 2, stk. 1,
under henvisning til forslag fra Kommissionen, og
ud fra følgende betragtninger:
(1)      Artikel 96 i partnerskabs- og samarbejdsaftalen indeholder bestemmelser om
         bilæggelse af tvister;
(2)      de nedenfor anførte love kan også behandles af arbejdsgruppen vedrørende
         Ukraines tiltrædelse af WTO, som Det Europæiske Fællesskab er medlem af;
         de to processer er af helt forskellig karakter, og en mulig bilæggelse af tvisten
         i henhold til artikel 96 i partnerskabs- og samarbejdsaftalen kan ikke anses for
         at være bestemmende for Fællesskabets holdning under disse forhandlinger;
(3)      følgende ukrainske love krænker partnerskabs- og samarbejdsaftalen:
         - lov om "stimulering af automobilproduktionen i Ukraine" (nr. 535/97-VR),
         vedtaget af det ukrainske parlament den 19. september 1997, i kraft siden den
         23. oktober 1997
         - lov om "afskrivning af gæld for aktieselskabet AvtoZAZ" (nr. 482/97 VR) af
         18. juli 1998
         - lov om "punktafgiftssatser og importafgift på visse køretøjer og dæk hertil"
         (nr. 217/96 VR af maj 1996)
                                                   6
 ---pagebreak---           - ministerkabinettets resolutioner om "ændringer og tilføjelser til visse af det
          ukrainske ministerkabinets resolutioner" vedrørende importen af brugte biler
          til Ukraine (146/98 af februar 1998);
(4)       de konsultationer, der er gennemført i henhold til artikel 97 i partnerskabs- og
          samarbejdsaftalen, har ikke givet noget resultat, og det er derfor nu
          hensigtsmæssigt at fortsætte tvistbilæggelsesproceduren ved udpegelse af en
          forligsmand -
VEDTAGET FØLGENDE BESLUTNING:
                                        Eneste artikel
1. I henhold til artikel 96, stk. 3, i partnerskabs- og samarbejdsaftalen fortsætter
Fællesskabet tvistbilæggelsesproceduren vedrørende Ukraines lov om stimulering af
automobilproduktionen og vedrørende dertil knyttede bestemmelser om
brugtvognsmarkedet.
2. ........ udpeges derfor som EF's forligsmand, der skal bidrage til bilæggelse af
tvisten i overensstemmelse med vedlagte mandat. Denne udpegelse meddeles ved det
brev, der er anført i bilag I, undertegnet af Kommissionen og Rådet og stilet til
Samarbejdsrådets formand.
3. Fællesskabet foreslår i tide, at Samarbejdsrådet udpeger ........ eller ....... som tredje
forligsmand.
4. Forligsmændenes mandat, der er anført i bilag II, vedtages. Denne udpegelse
meddeles ved det brev, der er anført i bilag I, undertegnet af Kommissionen og Rådet
og stilet til Samarbejdsrådets formand.
Udfærdiget i Bruxelles, den
                                                På Rådets vegne
                                                Formand
                                                  7
 ---pagebreak---                                         BILAG I
Udkast til brev fra Fællesskabet til formanden for Samarbejdsrådet med Ukraine
Hr. formand,
Den 23. december 1998 indbragte Fællesskabet tvisten vedrørende Ukraines lov fra
oktober 1997 om "stimulering af automobilproduktionen i Ukraine" (nr. 535/97-VR)
og bestemmelserne vedrørende brugtvognsmarkedet i Ukraine (ministerkabinettets
resolution 146/98 fra februar 1998) samt dertil knyttet lovgivning (lov 482/97 VR fra
juli 1997 og lov 217/96 VR fra maj 1996) for Samarbejdsrådet i henhold til artikel 96,
stk. 1, i PSA som aftalt på mødet i Samarbejdsrådet den 9. juni 1998 og forelagde et
udkast til henstilling med henblik på vedtagelse af Samarbejdsrådet i henhold til
artikel 96, stk. 2, i PSA.
Fællesskabet har gentagne gange fremhævet, at disse love er i modstrid med artikel 10
(mestbegunstigelse), artikel 15 (ikke-forskelsbehandling) og artikel 49 (statsstøtte) i
PSA samt med de relevante bestemmelser i artikel I og III i GATT (omhandlet eller
optaget i artikel 10 og 15 i PSA). Bestemmelserne vedrørende brugtvognsmarkedet er
i modstrid med artikel 14 i PSA. Loven om stimulering af automobilproduktionen i
Ukraine er ud over artikel I og III i GATT også uforenelig med WTO-aftalen om
handelsrelaterede investeringsforanstaltninger (TRIMs), navnlig fordi den svarer til de
foranstaltninger, som er beskrevet i punkt 1.(a) i den illustrative liste, der er knyttet
som bilag til TRIMs-aftalen, og derfor forbudt. Forbuddet mod import af brugte biler
er også uforeneligt med WTO-reglerne, særlig artikel XI i GATT (generel afskaffelse
af kvantitative restriktioner). Minimumstoldværdien på 5 000 USD for alle brugte
biler strider mod artikel VII og WTO-aftalen om anvendelse af artikel VII (aftale om
ansættelse af toldværdi).
Ukraines svar af 29. januar 1999 tager nogle af de punkter op, som Fællesskabet
under tidligere konsultationer har ønsket behandlet, særlig lokalt indhold,
momsfritagelse på salget og fritagelse for punktafgifter på salget, men behandler ikke
andre punkter, nemlig: importafgiftsfritagelsen for importerede materialer,
momsfritagelsen for importerede materialer, forbuddet mod import af brugte biler
samt andre skattefritagelser (fritagelse for grundskyld, fritagelse for overskudsskat,
fritagelse for statslig innovationsfondsskat).
Den ukrainske verbalnote af 24. april 1999, der fulgte efter nye konsultationer den 19.
marts 1999, indeholdt ingen nye elementer af betydning for bilæggelsen af tvisten. Da
der således ikke var gjort yderligere fremskridt, besluttede Fællesskabet som meddelt
på Samarbejdsrådets møde den 26. april at fortsætte tvistbilæggelsesproceduren (i
henhold til artikel 96 i PSA) med udpegelsen af en forligsmand i henhold til artikel
96, stk. 3.
I overensstemmelse med denne beslutning har jeg den ære at meddele, at Fællesskabet
har udpeget ..... som EF's forligsmand for at bidrage til bilæggelsen af tvisten. EU
forventer, at Ukraine udpeger sin forligsmand inden to måneder i overensstemmelse
med artikel 96, stk. 3, i partnerskabs- og samarbejdsaftalen.
                                                8
 ---pagebreak--- Jeg ville være Dem taknemlig, hvis De i overensstemmelse med forretningsordenens
artikel 6 vil videresende dette brev og vedlagte mandat for forligsmændene til
Samarbejdsrådets medlemmer og underrette Fællesskabet om den ukrainske parts
bekræftelse af modtagelsen af brevet.
På vegne af Rådet for Den Europæiske Union        På vegne af Kommissionen
                                            9
 ---pagebreak---                                          BILAG II
 Udkast til mandat for forligsmænd vedrørende tvistbilæggelsesproceduren i
 forbindelse med Ukraines lov om stimulering af automobilproduktionen og dertil
 knyttede bestemmelser om brugtvognsmarkedet i Ukraine
•    Mål og opgaver
 1. At give parterne en rådgivende udtalelse, der vurderer følgende lovgivning og
 dens overensstemmelse med PSA's og WTO's regler:
 - lov om "stimulering af automobilproduktionen i Ukraine" (nr. 535/97-VR), vedtaget
 af det ukrainske parlament den 19. september 1997, i kraft siden den
 23. Oktober 1997;
 - lov om "afskrivning af gæld for aktieselskabet AvtoZAZ" (nr. 482/97 VR) af
 18. Juli 1998;
 - lov om "punktafgiftssatser og importafgift på visse køretøjer og dæk hertil"
 (nr. 217/96 VR af maj 1996);
 - forbuddet mod import af brugte biler, der er mere end fem år gamle, og indførelsen
 af en toldværdi på minimum 5 000 USD for alle brugte biler;
 - ministerkabinettets resolutioner om "ændringer og tilføjelser til visse af det
 ukrainske ministerkabinets resolutioner" vedrørende importen af brugte biler til
 Ukraine (146/98 af februar 1998).
 Det skal navnlig undersøges, om disse bestemmelser er i overensstemmelse med:
 - PSA: artikel 10 (mestbegunstigelse), artikel 14 og 15 (ikke-forskelsbehandling) og
 artikel 49 (statsstøtte)
 - GATT: artikel I og III (omhandlet eller optaget i artikel 10 og 15 i PSA, artikel VII,
 stk. 1, 2, 3, 4a, 4b, 4d og 5 (omhandlet eller optaget i artikel 16 i PSA) og artikel XI
 (generel afskaffelse af kvantitative restriktioner).
 WTO: TRIMs-aftalen og aftalen om fortolkning af artikel VII i GATT (aftale om
 ansættelse af toldværdi).
 2. At udarbejde normative forslag til bilæggelse af den nuværende handelstvist
 mellem Ukraine og EF.
 3. At bidrage til bilæggelsen af tvisten i samarbejde med de to øvrige
 forligsmænd.
•    Denne procedure bør højst vare to måneder.
                                                 10